OpenLLM-France/wikimedia huggingface dataset:
# Fernando zirkuan

Fernando zirkuan (frantsesez: Au cirque Fernando), Henri de Toulouse-Lautrec frantziar margolariak 1887-1888 tartean egin zuen lana da. Margolana Estatu Batuetako Chicagoko Arte Institutuan erakusten da. Luze-zabala hau da: 98x161 zm. Oihal gaineko olio-margolaritza teknika erabili zuen.

## Ezaugarriak

Zirkuaren munduak beti liluratu zuen Toulouse-Lautrec. 1880ko hamarkadan zirkuaren inguruko lanak egin zituen eta, hurrengo hamarkadan, itzuli zen gai horretara. XIX. mende amaierako eta XX. mende hasierako Edgar Degas, Pablo Picasso edo Georges Pierre Seurat bezalako margolariek inspirazio iturri garrantzitsu bat aurkitu zuten zirkuko eszenetan. Zirkuko babeslekua zen, arazoei ihes egiteko bidea, soziologikoki gai piktoriko bat izatera iritsi zen, hainbat lan bikainetan islatua.
Egileak, amazonak bere zaldiarekin salto egingo duen unea berea irudikatzen du, Toulouse-Lautrecek nahita moztua, gelditua. Inpresionistengan, argazkigintzaren teknika hasiberriaren eraginez, oso ohikoa ziren horrelako eszena geldiaraziak. Margolariak, modelo bezala, bere maitalea zen Suzanne Valadon eta Monsieur Loyal erabili zituen, azken hau zeremonia-maisua edo animalien hezle gisa.
Margolanak "Moulin Rouge" kabareta apaindu zuen hau ireki zenean, 1889an.

## Erreferentziak

* ↑ https://web.archive.org/web/20200628170126/https://www.artehistoria.com/es/obra/en-el-circo-fernando

## Kanpo-estekak

* (Ingelesez):Chicagoko Art Museoaren webgunean.
* Datuak: Q3607561
* Multimedia: Cirque Fernando / Q3607561
# Fernando Álvarez de Toledo

Fernando Álvarez de Toledo y Pimentel (Piedrahíta, 1507ko urriaren 29a-Lisboa, 1582ko abenduaren 11), hirugarren Albako duke, Coriako markes, Salvaterrako konde eta Piedrahíta eta Valdecornejako jauna izan zen.

## Biografia

Karlos I.a eta Filipe II.aren begikoa, bere Estatu Batzarretan parte hartu zuen. Milango dukerria (1555-56), Napoliko Erresuma (1556-8), Herbehereak (1567-73) eta Portugalgo Erresuma (1580-82) gobernatu zituen. Filipe II.ak Elisabet Valoiskoa ezkondu zuenean, erregea ordezkatu zuen.
Bere garaietako jeneralik bikainetako batentzat jota, Tunisiako konkistan eta Mühlberg, Jemmingen eta Alcantarako guduetan nabarmendu zen. Herbehereetan gupidagabea izen zen Laurogei Urteko Gerraren hasieran. Bere azken urteetan Portugal konkistatu zuen Filipe II.arentzat.
Garcilaso de la Vega poeta laguna eta militarkidea izan zuen. Espainiar elezahar beltzaren pertsonai nagusienetariko bat izan zen.

## Ezkontza eta seme-alabak

Orduko Fernando izeneko sasikume bat izan bazuen ere, 1527an bere lehengusina María Enríquez de Toledo y Guzmánekin ezkondu eta bost seme-alaba izan zituzten:
* Gartzia (1530-1548)
* Fadrique (1537-1585)
* Diego (?-1583).
* Beatriz (?-1637).
* Hernando (1527-1591)

## Erreferentziak

* ↑ Fernández Álvarez, Manuel (2007). El duque de hierro: Fernando Álvarez de Toledo, III de Alba. Madril: Espasa Calpé. ISBN 978-84-670-2625-2.
* ↑ Kamen, Henry (2004/2007). El gran duque de Alba. Madril: La Esfera de los Libros. ISBN 978-84-9734-220-9.
* Datuak: Q80847
* Multimedia: Fernando Álvarez de Toledo, 3rd Duke of Alba / Q80847
# Ferndale (Maryland)

Ferndale Ameriketako Estatu Batuetako erroldak esleitutako leku bat da. Anne Arundel konderrian kokatuta dago, Maryland estatuan. 17.091 biztanle ditu, 10,294657 kilometro koadroko azaleran banatuta.

## Ikus, gainera

* Anne Arundel konderria

## Kanpo estekak

* Datuak: Q755132
* Multimedia: Ferndale, Maryland / Q755132
# Ferndale (Florida)

Ferndale Ameriketako Estatu Batuetako erroldak esleitutako leku bat da. Lake konderrian kokatuta dago, Florida estatuan. 548 biztanle ditu, 7,308569 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q2280199
# Fernandocrambus

Fernandocrambus Crambidae familiako tximeleta genero bat da. Bere espezie tipoa Fernandocrambus backstromi da.

## Espezieak

| Espeziea | Egoera |
| Fernandocrambus abbreviata | daturik gabe |
| Fernandocrambus annulata | daturik gabe |
| Fernandocrambus apocalipsus | daturik gabe |
| Fernandocrambus arcus | daturik gabe |
| Fernandocrambus augur | daturik gabe |
| Fernandocrambus backstromi | daturik gabe |
| Fernandocrambus brunneus | daturik gabe |
| Fernandocrambus byssifera | daturik gabe |
| Fernandocrambus chilianellus | daturik gabe |
| Fernandocrambus chillanicus | daturik gabe |
| Fernandocrambus chiloma | daturik gabe |
| Fernandocrambus chopinellus | daturik gabe |
| Fernandocrambus corvus | daturik gabe |
| Fernandocrambus cuprescens | daturik gabe |
| Fernandocrambus derelicta | daturik gabe |
| Fernandocrambus diabolicus | daturik gabe |
| Fernandocrambus divus | daturik gabe |
| Fernandocrambus dolicaon | daturik gabe |
| Fernandocrambus espeletiae | daturik gabe |
| Fernandocrambus euryptellus | daturik gabe |
| Fernandocrambus falklandicellus | daturik gabe |
| Fernandocrambus fernandesellus | daturik gabe |
| Fernandocrambus fundus | daturik gabe |
| Fernandocrambus fuscus | daturik gabe |
| Fernandocrambus glareola | daturik gabe |
| Fernandocrambus grisea | daturik gabe |
| Fernandocrambus harpipterus | daturik gabe |
| Fernandocrambus horoscopus | daturik gabe |
| Fernandocrambus imitator | daturik gabe |
| Fernandocrambus imperfecta | daturik gabe |
| Fernandocrambus kuscheli | daturik gabe |
| Fernandocrambus loxia | daturik gabe |
| Fernandocrambus magnifica | daturik gabe |
| Fernandocrambus minima | daturik gabe |
| Fernandocrambus nergaellus | daturik gabe |
| Fernandocrambus nitidissima | daturik gabe |
| Fernandocrambus noskiewiczi | daturik gabe |
| Fernandocrambus oxyechus | daturik gabe |
| Fernandocrambus paraloxia | daturik gabe |
| Fernandocrambus parva | daturik gabe |
| Fernandocrambus pepita | daturik gabe |
| Fernandocrambus radicellus | daturik gabe |
| Fernandocrambus ruptifascia | daturik gabe |
| Fernandocrambus spiculellus | daturik gabe |
| Fernandocrambus stilatus | daturik gabe |
| Fernandocrambus straminellus | daturik gabe |
| Fernandocrambus subaequalis | daturik gabe |
| Fernandocrambus truncus | daturik gabe |
| Fernandocrambus variatellus | daturik gabe |
| Fernandocrambus xerophylla | daturik gabe |
| Fernandocrambus xiphiellus | daturik gabe |

## Kanpo estekak

* Datuak: Q5232767
* Multimedia: Fernandocrambus / Q5232767
* Espezieak: Fernandocrambus
# Fernandópolis

Fernandópolis Brasilgo udalerri bat da, São Pauloko estatuan kokatua. 71.186 biztanle ditu 549,797 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1648179
* Multimedia: Fernandópolis / Q1648179
# Fernando eta Vicente Roscubas

Fernando eta Vicente Roscubas (Palma Mallorcakoa, 1953ko abuztuaren 7a) Bizkaian errotutako pintoreak, anaia bikiak. Fernando eta Vicente Roscubas bost urte zituztela heldu ziren Bilbora bizitzera. Fernando Arte Ederretan lizentziatu zen eta irakasle aritu zen Bilboko Fakultatean. Elkarrekin egin zuten aurreneko erakusketa, 1975ean, Bizkaiko Aurrezki Kutxaren aretoan, Bilbon, eta orduz geroztik maiz aritu dira elkarlanean. Fernandok, pinturaz gain, argazkigintza eta espresiobide alternatiboak ere landu izan ditu (bideoak, happeningak...); eszenografia ere landu dute Roscubas anaiek. 1999ko otsailean Bilboko Rekalde aretoak Idas y Avenidas izeneko erakusketan bildu zituen Roscubas anaiek 1974tik 1998ra egindako lanik garrantzitsuenak. Bi alditan banatutako hogeita bost urteko ibilbidean (1974-1981 eta 1993-1998), umorea, teknika anitzen elkarketa eta inguruarekiko ikuspegi ironikoa izan dute bi anaiok ardatz nagusia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257860
# Fernando Álvarez de Toledo Mendoza

Fernando Álvarez de Toledo y Mendoza (Alba de Tormes, 1595eko abuztuaren 5a - 1667ko urriaren 7a) espainiar aristokrata izan zen, Leringo VII. kondea eta Nafarroako kondestablea izandakoa.

## Biografia

Aita Antonio Álvarez de Toledo Beaumont eta ama Mencía de Mendoza Enríquez de Cabrera zituen. Ez zuen politikan parte hartu baina Calderón de la Barcaren mezenas izan zen.
* Datuak: Q5860563
# Ferndale (Kalifornia)

Ferndale Kaliforniako hiri bat da. Humboldt konderrian kokatua dago. 2010ean 1.371 biztanle zituen, 2,7 kilometro koadrotan banatuta.

## Ikus, gainera

* Humboldt konderria

## Kanpo estekak

* Datuak: Q3069604
* Multimedia: Ferndale, California / Q3069604
# Gabarret

Gabarret (okzitanieraz: Gavarret) Landetan dagoen komuna da, Akitania Berria eskualdean. Douzeren ibaiadarra den Estamponek udalerria zeharkatzen du.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 1 330 | 1.463 | 1.403 | 1.381 | 1.335 | 1.296 | - | - | - |

## Kanpo estekak

* (Frantsesez) Webgune ofiziala
* (Frantsesez) Herri elkargoaren webgune ofiziala
* Datuak: Q2529707
* Multimedia: Gabarret / Q2529707
# Gabarraren ospakizuna (1924)

Gabarraren 1924ko kirol ospakizuna izan zen Bilboko itsasadarrean era honetan egindako lehena, 1924ko maiatzean. Gizonezkoen futboleko talde txapeldun bat izan zen protagonista, baina ez Athletic Club, baizik eta Olabeagako Acero kluba B serieko txapeldun izan zelako 1924ko maiatzaren 4an, Sevillan.

## Gertakaria

Maiatzaren 5ean, itzulerako bidaiaren azken etapan, Acero klubeko jokalariek Urduñatik trena hartu zuten Bilboraino, geltoki bakoitzean zaletuen txaloen jasota. Bilbon Manu Sota armadoreak suziz argitutako gabarra batean sartu zituen eta Areatzatik Olabeagaraino eraman zituen, atoiuntzi batek gabarratik tira egiten ziolarik.
Orduko gabarra zeharkaldiari egiten dio erreferentzia abesti famatu batek:
| « | Por el río Nervión bajaba una gabarra con once jugadores del club atxuritarra rumbala, rumbala, rumba, la rumba del cañón. | » |
Gertakariak ez zuen berez tradiziorik hasi. Athletic Clubek hainbat titulu irabazi zuen hurrengo hamarkadetan, baina 1983an Athleticek liga irabazi zuenean, abestiaz horretaz oroitu zen Cecilio Gerrikabeitia Athleticeko zuzendaritza-taldekoa eta Bilboko Koral Elkartearen presidentea, eta modu inprobisatu samarrean antolatu zuten bigarren gabarra zeharkaldia 1983ko maiatzaren 3an, Athleticen historiako lehena, itsasadarreko bigarrena. 1924ko gabarraren arrasto historikoa galdua da, ez da 1980ko hamarkadatik aurrera erabili izan dena.

## Erreferentziak

* ↑ (Gaztelaniaz) Lecea, Jokin Victoria de. (2021-03-15). «El Acero de Olabeaga, pionero sin trofeo copero» Deia (Noiz kontsultatua: 2024-05-25).
* ↑ «La Gabarra del Athletic Club de Bilbao» www.aupaathletic.com (Noiz kontsultatua: 2021-03-26).
* ↑ (Gaztelaniaz) Ciordia, Fernando. (2024-04-09). «Osasuna, en la raíz de la gabarra» diariodenavarra.es (Noiz kontsultatua: 2024-05-26).
* ↑ (Gaztelaniaz) «La gabarra del Acero Club de Olabeaga» EL MUNDO 2015-05-27 (Noiz kontsultatua: 2021-03-26).

## Kanpo estekak

* Datuak: Q126113790
# Gabardina

Gabardina beroki arina da, euritik babesteko janzten dena.
Ehun iragazgaitza Thomas Burberryk sortu zuen 1880an baina, jada 1861ean, Garibaldiren armadak garibaldina edo gabardina izeneko berokiak janzten zituen. Lehen Mundu Gerran britainiar eta frantziar soldaduek erabili zuten eta, 1930 eta 1940ko hamarkadetan, Hollywoodeko aktoreek modan jarri zuten gangsterrak irudikatzeko.

## Erreferentziak

* ↑ Lur entziklopedietatik hartua.
* ↑ (Gaztelaniaz) "Fernando el Católico" Erakundea. (1994). Archivo de filología aragonesa. .

## Kanpo estekak

* Datuak: Q654290
* Multimedia: Trenchcoats / Q654290
# Gabasa

Gabasa (katalanez: Gavasa) Huescako probintziako herria da, La Litera eskualdekoa, Peralta de Calasanz udalerrian kokatuta, Aragoin. 1999an 15 biztanle zituen.

## Geografia

Gabasa 700 metro altueran eraikia dago, Huesca hiriburutik 90 kilometrotara.

## Historia

Agustín Ubietoren arabera, herriaren lehenengo aipamenta 1206koa da, Santa Maria Sixenako monasterioaren dokumetazioan.

## Hizkuntza

Hemen katalan ribagorzarra mintzatzen da, Baixa Ribagorzan hitz egiten den antzekoa.

## Monumentuak

* Sant Martín de Gavasa eliza, XVIII. mendekoa.
* Sosa ibaia Erdi Aroko gaineko zubia.
* Gabasako haitzartea.

## Ikus, gainera

* Peralta de Calasanz

## Kanpo estekak

* Datuak: Q20614637
* Multimedia: Gabasa / Q20614637
# Gabarraren ospakizuna (1983)

Gabarraren 1983ko kirol ospakizuna izan Athletic Clubek Bilboko itsasadarrean era honetan egindako lehena, aurrekari zahar batean oinarritu zen gertakari erdi inprobisatua, 1983ko maiatzaren 3an gertatu zena.

## Garaipena ospatzeko

1983an Athleticek liga irabazi zuen modu aski dramatikoan. Azken partidua jokatzen ari zela, Athletic bigarrena zen Ligan, Real Madriden ostean. Hala ere, Javier Clementek gidatzen zuen taldeak 5-1 irabazi zion Unión Deportiva Las Palmas taldeari eta Real Madridek 1-0 galdu zuen Valencia Club de Fútbolen aurka. Ondorioz Athleticek irabazi zuen, ezustean, futbol liga hori.
Garaipen hura ospatzeko moduaz hausnartzen, Cecilio Gerrikabeitia Athleticeko zuzendaritza-taldekoa eta Bilboko Koral Elkartearen presidentea oroitu zen 1924ko gabarra zeharkaldiaz, abesti batek deskribatzen zuena:
| « | Por el río Nervión bajaba una gabarra con once jugadores del club atxuritarra rumbala, rumbala, rumba, la rumba del cañón. | » |
Honela antolatu zuten zeharkaldia. Gabarra bati izena aldatu zitzaion (Athletic izena jarrita), eta zeharkaldia antolatu zen Areetatik Bilboraino, San Anton zubiraino. Ontzia Astilleros Celaya Erandioko enpresak egina zen, 1960koa, eta teknikoki pontoi bat zen. Ez du berezko indarrik eta atoiontzi batek eraman behar du, Amaya izenekoak 1983ko zeharkaldian. Ordudanik egin diren beste bi gabarra ospakizunetan ere ontzi bera erabili izan da.
Ospakizuna jendetsua eta gogoangarria izan zen. Agustin Gisasola jokalaria uretara erori zen eta erreskatatu behar izan zuten. Hurrengo urtean, Athleticek dobletea eginik (Liga eta Kopa irabazi zituen) berriro Gabarraren ospakizuna egin zuten 1984ko maiatzaren 7an.

## Erreferentziak

* ↑ (Gaztelaniaz) «¿Qué es la Gabarra? Historia, origen y por qué la usa el Athletic para celebrar los títulos | Goal.com Espana» www.goal.com 2024-04-06 (Noiz kontsultatua: 2024-05-26).
* 1 2 (Gaztelaniaz) «La gabarra del Acero Club de Olabeaga» EL MUNDO 2015-05-27 (Noiz kontsultatua: 2021-03-26).
* ↑ (Gaztelaniaz) Las 2 Celebraciones. Peña Gabarra Athletic (Noiz kontsultatua: 2024-05-26).

## Kanpo estekak

* Datuak: Q126114082
# Gabas (ibaia)

Gabas Frantziako ibaia da, Pirinio Atlantikoak eta Landak zeharkatzen dituen Aturriren ibaiadarra.

## Geografia

Gabasek Lurdako iparraldean dagoen Gerren du iturria, Gabastoû eta Hounrède lotzen direnean. Toulouzetten du ahoa Aturrin. Guztira, 117 km. luzera du.

## Ibaiadar nagusiak

* (es) Gabastoû
* (ez) Hounrède
* (ez) Camcassanou
* (ez) Hourparcé edo Goua de Michou
* (ez) Hoursoumou
* (ez) Troû edo Troun
* (ez) Ombre
* (ez) Bayée edo Bayle
* (ez) Simpcéus
* (ez) Rimblé
* (es) Arriutort
* (es) Bas
** (es) Lescun
** (ez) Petit Bas
* (es) Maà
* (ez) Laudon
Oharra: (es)kuinaldetik eta (ez)kerraldetik.

## Zeharkatutako udalerriak
### Pirinio Atlantikoak

| Arrien Boueilh-Boueilho-Lasque Carrère Claracq Coublucq | Escoubès Eslourenties-Daban Espéchède Gabaston Garlède-Mondebat | Lalonquette Miossens-Lanusse Poursiugues-Boucoue Riupeyrous Sedzère | Saint-Laurent-Bretagne Sévignacq |

### Landak

| Arboucave Coudures | Eyres-Moncube Lacajunte | Philondenx Pimbo | Saint-Sever |

## Erreferentziak

* ↑ SANDRE datu-basea

## Kanpo estekak

* Datuak: Q648478
* Multimedia: Gabas River / Q648478
# Fléchy

Fléchy Frantziako udalerria da, Oise departamenduan dagoena, Frantzia Garaia eskualdean. 2013an 92 biztanle zituen.

## Demografia
### Biztanleria

2007an Fléchy udalerrian erroldatutako biztanleak 92 ziren. Familiak 35 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren eta 19 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 34 familiaren etxebizitza nagusia ziren, 5 bigarren erresidentzia ziren eta 10 hutsik zeuden. Etxebizitza guzti hauek 49etxeak ziren. 34 etxebizitza nagusietatik 25 bere jabearen bizilekua ziren, 6 alokairuan okupaturik zeuden eta 3 doan lagata zeuden; 3 etxek bi gela zituzten, 8 etxek hiru zituzten, 8 etxek lau zituzten eta 15 etxek bost zituzten. 28 etxek euren parking plaza propioa zuten azpian. 16 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fléchy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 4 |
| 4 | 65-69 | 4 |
| 4 | 60-64 | 0 |
| 4 | 55-59 | 4 |
| 0 | 50-54 | 0 |
| 4 | 45-49 | 4 |
| 0 | 40-44 | 4 |
| 4 | 35-39 | 0 |
| 12 | 30-34 | 4 |
| 4 | 25-29 | 4 |
| 0 | 20-24 | 4 |
| 4 | 15-19 | 0 |
| 4 | 10-14 | 8 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 53 ziren, horien artean 39 aktiboak ziren eta 14 inaktiboak ziren. 39 pertsona aktiboetatik 35 lanean zeuden (23 gizon eta 12 emakume) eta 4 langabezian zeuden (1 gizon eta 3 emakume). 14 pertsona inaktiboetatik 6 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra margolaria zen.
2000. urtean Fléchy udalerrian 7 nekazaritza-ustiategi zeuden, 392 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1338778
* Multimedia: Fléchy / Q1338778
# Flåm

Flåm Norvegiako Mendebaldeko Norvegia eskualdean dagoen Sogn og Fjordane konderrian kokatzen den Aurland udalerriko herri bat da. Herri hau Sognefjord fiordoaren amaierako zati den Aurlandsfjord fiordoaren bukaeran kokatzen da.

## Izena

Flåm izena jada 1340ean Flaam gisa dokumentatua dago. Antzinako eskandinavierazko flá hitzetik eratorria da, honek "ordeka, ordokia, lautada" esan nahi du, ziurrenik Flåm ibaiaren ibarreko lautadari lotua dagoelarik.

## Iruditegia

* Aurlandsfjord fiordoa, behealdean Flåm herria dagoelarik.
* Herrigunea

## Kanpo estekak

* Flåm udalerriko turismo bulegoaren webgunea (Norvegieraz [bokmål]) (Ingelesez)
* Flåm udalerriko webkamera (Norvegieraz [bokmål]) (Ingelesez)
* Datuak: Q995666
* Multimedia: Flåm / Q995666
# Flå

Flå Norvegiako udalerria da. Buskerud konderrian kokatua dago. 704.48 km² ditu eta 974 biztanle ditu.

## Mugakideak

Honako udalerri hauekin egiten du muga:
Sør-Aurdal Ringerike Krødsherad Sigdal Nore og Uvdal Nesbyen

## Kanpo estekak

* Datuak: Q93703
* Multimedia: Flå / Q93703
# Flèche Namuroise

Flèche Namuroise jada desagertua dagoen txirrindularitza lasterketa belgiar bat da. 1996tik 2002 arte korritu zen, 2001ean izan ezik.
Irailean ospatzen zen. Bakar batek ere ez zuen proba hau bi aldi edo gehiagotan irabazi.

## Palmaresa

* 1996: Belgika Rudy Verdonck
* 1997: Belgika Johan Bruyneel
* 1998: Belgika Renaud Boxus
* 1999: Belgika Wilfried Cretskens
* 2000: Herbehereak Ronald Mutsaars
* 2001: Ez zen ospatu
* 2002: Belgika Pieter Ghyllebert

## Palmaresa herrialdeka

| Herrialdea | Garaipenak |
| Belgika | 5 |
| Herbehereak | 1 |

## Kanpo estekak

* Datuak: Q8961905
# Fläsch

Fläsch Suitzako udalerria da. Grisonia kantonamenduan dago, Landquart Region $^{(en)}$ barrutian. 2014an 799 biztanle zituen 19,94 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65386
* Multimedia: Fläsch / Q65386
Balzers Sargans Mels Bad Ragaz Maienfeld Triesen Vilters-Wangs
# Garry Shandling

Garry Emmanuel Shandling (Chicago, Illinois, 1949ko azaroaren 29a – Los Angeles, Kalifornia, 2016ko martxoaren 24a) Estatu Batuetako aktore eta umorista izan zen.

## Filmografia

| Urtea | Filma | Pertsonaia | Oharra(k) |
| 1993 | The Night We Never Met | Mr. Vertisey | Cameo |
| 1994 | Love Affair | Kip DeMay | |
| 1994 | Mixed Nuts | Stanley | |
| 1998 | Dr. Dolittle | Male Pigeon | Ahotsa |
| 1998 | Hurlyburly | Artie | |
| 2000 | What Planet Are You From? | Harold Anderson | idazle eta ekoizlea ere |
| 2001 | Town & Country | Griffin Morris | |
| 2001 | Zoolander | Bera | Cameo |
| 2002 | Run Ronnie Run! | Bera | Cameo |
| 2005 | Trust the Man | Dr. Beekman | |
| 2006 | Over the Hedge | Verne | Ahotsa |
| 2006 | Hammy's Boomerang Adventure | Verne | Film labur, ahotsa |
| 2010 | Iron Man 2 | Senator Stern | |
| 2011 | The Brain Storm | Garry Shandling | Film labur |
| 2012 | The Dictator | Osasun-inspektorea | cameo |
| 2014 | Captain America: The Winter Soldier | Senator Stern | |
| 2016 | The Jungle Book | Ikki | Ahotsa |
* Datuak: Q1374481
* Multimedia: Garry Shandling / Q1374481
# Garry Trudeau

Garry Trudeau (New York, 1948ko uztailaren 21a) estatubatuar karikatura-egilea da.
Yale Unibertsitatean egin zituen ikasketak. 1968tik 1970era, ikasketak amaitu gabe artean, zerrenda komikoak marraztu zituen Yaleko Daily News egunkarirako, zeinetan unibertsitateko irakasle asko satirizatzen baitzituen. Lizentzia lortu zuenean, Universal Press Syndicate zenak Estatu Batuetako politikarien marrazkiak egiteko kontratatu zuen. Trudeauk lanpostua onartu zuen, eta 1970ean Doonesbury marrazki-zerrenda 30 egunkaritan azaldu zen, Washington Post barne. Polemika handia eragin zuen, eta bahitu ere egin zuten zenbaitetan. Irakurleen eskariek, baina, zentsuratutako marrazkietako batzuk argitaratzera behartu zituen egunkariak. Marrazki horiei esker, Pullitzer Saria irabazi zuen 1974an. 1975 inguruan. Doonesburyk 40 milioi bat irakurle zituen, eta 400 egunkaritan agertzen zen; Britainia Handian, The Guardian egunkarian azaldu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1340213
* Multimedia: Garry Trudeau / Q1340213
# Garryaceae

Garriazeo (Garryaceae) garrialen ordenako izen bereko familiako zuhaixkez esaten da. Lau aldeko adarrak dituzte eta hostoak estipularik gabeak, urte osoan berde izaten direnak. Mahatsondoarenak bezalakoak ditu loreak. Fruituak bi hazi izaten ditu, estalki mehe batek inguratuak. Familia hau da garrialen ordenak duen bakarra.
Barnean bi genero besterik ez ditu:
* Garrya Douglas ex Lindl., 1834
* Aucuba Thunb., 1783

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/03/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Angiosperm Phylogeny Group. (2009). «An update of the Angiosperm Phylogeny Group classification for the orders and families of flowering plants: APG III» (PDF) Botanical Journal of the Linnean Society 161 (2) doi:10.1111/j.1095-8339.2009.00996.x..

## Kanpo estekak

* Datuak: Q122844
* Multimedia: Garryaceae / Q122844
* Espezieak: Garryaceae